|  |
| --- |
| **UPUTE VEZANE UZ PRIJAVU**  **- obavezno pročitati -** |

**Način podnošenja prijave:**

Pozivna dokumentacija s Uputom za podnositelje prijava dostupna je na internetskoj stranici Grada Zagreba [www.zagreb.hr](http://www.zagreb.hr), uz objavljeni Javni poziv.

Obrazac prijave i obrazac troškovnika mogu se preuzeti i u Gradskom uredu za gospodarstvo, ekološku održivost i strategijsko planiranje, Sektor za poljoprivredu, šumarstvo i lovstvo, Avenija Dubrovnik 12/IV, Zagreb, soba 315, IV kat ili u Područnom uredu Sesvete, Trg Dragutina Domjanića 1, soba 42, III kat, radnim danom u vremenu od 08,30 do 15,30 sati.

Prijava s pripadajućom dokumentacijom podnosi se: Povjerenstvu za dodjelu potpora za financiranje provedbe lovnogospodarskih osnova u zatvorenoj omotnici s naznakom: „JAVNI POZIV ZA FINANCIRANJE PROVEDBE LOVNOGOSPODARSKIH OSNOVA“ i to poštom preporučeno ili neposredno u pisarnicu gradske uprave na adresu:

GRAD ZAGREB

GRADSKI URED ZA GOSPODARSTVO, EKOLOŠKU

ODRŽIVOST I STRATEGIJSKO PLANIRANJE

SEKTOR ZA POLJOPRIVREDU, ŠUMARSTVO I LOVSTVO

Avenija Dubrovnik 12, 10 020 Zagreb

Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu: [geos@zagreb.hr](mailto:geos@zagreb.hr) i to najkasnije 5 radnih dana prije isteka roka za predaju prijava na Javni poziv.

Odgovori na pojedine upite u najkraćem mogućem roku poslat će se izravno na adrese s kojih su poslani, a odgovori na najčešće postavljana pitanja objavit će se na web stranici Grada Zagreba [www.zagreb.hr](http://www.zagreb.hr)

Rok za podnošenje prijave: 28. ožujka 2025. godine

|  |
| --- |
| **SADRŽAJ PRIJAVE I DOKUMENTACIJA KOJU PODNOSITELJ PRIJAVE MORA PRILOŽITI UZ PRIJAVU:** |

Podnositelji prijave moraju prijaviti na propisanim obrascima i prema na njima istaknutim uputama i sukladno ovim Uputama za podnositelje prijava na Javni poziv koje su sastavni dio dokumentacije.

**Prijava na Javni poziv mora sadržavati:**

1. Obrazac prijave
2. Obrazac troškovnika
3. Uvjerenje da se protiv podnositelja (udruge) te odgovorne osobe podnositelja prijave ne vodi kazneni postupak, ne starije od 30 dana od dana objave Javnog poziva odgovorne osobe;
4. Potvrdu nadležne porezne uprave o nepostojanju duga prema državnom proračunu, ne stariju od 30 dana od dana objave Javnog poziva,
5. Potvrdu trgovačkog društva Gradsko stambeno - komunalno gospodarstvo d.o.o. o nepostojanju duga s osnove komunalne naknade, zakupa i najma, ne stariju od 30 dana od dana objave Javnog poziva.

Prijava se smatra potpunom ako sadrži sve propisane obrasce i dokumentaciju kako je predviđeno u tekstu Javnog poziva. Podnositelj prijave mora u obrascima odgovoriti na sva pitanja i upisati sve tražene podatke.

Ukoliko prijava ima manje nedostatke od prijavitelja će se naknadno zatražiti dopunjavanje odnosno ispravljanje prijave potrebnim podacima ili prilozima u roku od 8 radnih dana od dana dostavljanja obavijesti o potrebnoj dopuni ili ispravku prijave. Prijavitelji koji u navedenom roku i na propisani način dostave tražene podatke ili priloge smatrat će se da su podnijeli potpunu prijavu.